Polypea

Polypea er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae).

Utseende  
En liten (ca. 4 millimeter), slank, brun kortvinge. Hodet er rundet med ganske små fasettøyne, antennene er middels lange og utvidet mot spissen. Pronotum er rundet, noe bredere enn langt, fint hårete. Dekkvingene er ganske korte, betydelig kortere enn pronotum, flygevinger mangler. Bakkroppen er litt spoleformet, avrundet bak. Beina er ganske korte.

Levevis 
Arten lever i fjæra ved tropiske hav. Den ble antatt å være knyttet til koraller, men dette er usikkert.

Utbredelse 
Arten er kjent fra Aruøyene nær Ny-Guinea.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger (Aleocharinae) Fleming, 1821
 Stammen Myllaenini Ganglbauer, 1895
 Slekten Polypea Fauvel, 1878
 Polypea coralli Fauvel, 1878

Referanser

Eksterne lenker 
 

Småkortvinger
Biller formelt beskrevet i 1878
Molukkenes insekter
Dyr formelt beskrevet av Charles Adolphe Albert Fauvel